Henan - Vikipedija

# Henan

### Straipsnis iš Vikipedijos, laisvosios enciklopedijos.

河南省 Hénán Shěng
Henanas
Santrumpa: 豫 (Yù)
Padėtis Kinijoje
Administracinis vienetas | Provincija
Sostinė | Zhengzhou
Didžiausias miestas | Zhengzhou
Plotas | 167 000 km²
Gyventojai | 97 170 000
Gyventojų tankumas | 582 žm./km²
Prefektūros | 17
Gubernatorius | Li Chengyu 李成玉
KKP komiteto sekretorius | Xu Guangchun 徐光春
ISO 3166-2 | CN-41
Interneto svetainė: www.henan.gov.cn

Longmeno grotos

Henanas arba Henanis (Kinų kalba: 河南省; pinyin: Hénán Shěng) - provincija Kinijos centrinėje dalyje. Pavadinimas reiškia „Į pietus nuo Geltonosios upės“. Tai didžiausia pagal gyventojų skaičių Kinijos provincija. Henanas ribojasi su Hebei šiaurėje, Šandongu šiaurės rytuose, Anhui pietryčiuose, Hubei pietuose, Šaansi vakaruose ir Šansi šiaurės vakaruose. Henanas dar vadinamas Džongjuanu (Zhongyuan) arba Džongdžou (Zhongzhou), kas reiškia 'vidurio lygumos'.

Henanas - gausiausiai gyventojų turinti Kinijos provincija. Beveik 99% Henanio gyventojų yra haniai, 1% - priskiriami Hui tautybei.

## [taisyti] Administracinis suskirstymas

Henane yra 17 prefektūrų lygmens administracinių vienetų - prefektūrų lygmens miestų, - taip pat vienas tiesiogiai administruojamas sričių lygmens miestas.

Prefektūrų lygmens miestai:

- Džengdžou (郑州市 Zhèngzhōu Shì)
- Sanmensia (三门峡市 Sānménxiá Shì)
- Luojangas (洛阳市 Luòyáng Shì)
- Dziaodzuo (焦作市 Jiāozuò Shì)
- Sinsiangas (新乡市 Xīnxiāng Shì)
- Hebi (鹤壁市 Hèbì Shì)
- Anjangas (安阳市 Ānyáng Shì)
- Pujangas (濮阳市 Púyáng Shì)
- Kaifengas (开封市 Kāifēng Shì)
- Šangčiu (商丘市 Shāngqiū Shì)
- Siučangas (许昌市 Xǔchāng Shì)
- Luohe (漯河市 Luòhé Shì)
- Pingdingšanas (平顶山市 Píngdǐngshān Shì)
- Nanjangas (南阳市 Nányáng Shì)
- Sinjangas (信阳市 Xìnyáng Shì)
- Džoukou (周口市 Zhōukǒu Shì)
- Džumadianas (驻马店市 Zhùmǎdiàn Shì)

Sričių lygmens miestas:

- Dzijuanas (济源市 Jǐyuán Shì)

Šie administraciniai vienetai dalijami į 159 sričių lygmens vienetus (50 rajonų, 21 sričių lygmens miestų, 88 sritis; Dzijuanas čia įskaičiuojamas į miestų skaičių). Šie savo ruožtu dalijami į 2440 miestų lygmens vienetus (866 miestus, 1234 savivaldybes, 12 etninių savivaldybių, 328 porajonius).

## [taisyti] Geografija

Henano rytuose yra lygumos, vakaruose ir pačiuose pietuose - kalnai. Rytinė ir centrinė Henano dalys priklauso Šiaurės Kinijos lygumai. Šiaurės vakaruose į Henano ribas įeina dalis Taihango kalnų, vakaruose - Činling kalna. Pietuose Henaną nuo Hubei provincijos skiria Dabie kalnai.

Per šiaurinę Henano dalį teka Geltonoji upė. Pietų Henane yra Huaihe (upės Huai) ištakos.

Henanui būdingas kontinentinis klimatas. Daugiausia lietaus iškrenta vasarą. Vidutinė temperatūra apie 0 °C sausio mėnesį ir 27 - 28 °C liepą.

Didžiausi miestai: Džengdžou, Kaifengas, Luojangas, Anjangas, Luohe, Siučangas.

## [taisyti] Kultūra

Henano provincija laikoma kinų civilizacijos lopšiu. Iš septynių didžiausių senovės Kinijos miestų trys yra Henane: Anjangas, Kaifengas ir Luojangas.

Henane yra budistų vienuolynas, garsėjantis ypatinga kovos menų technika, - ant Songo kalno esantis Šaolinas.

Henane kalbama kinų mandarinų kalba. Vietiniai dialektai priskiriami "Džongjuano mandarinų" grupei. Šiaurės vakaruose kalbama Dzin (Jin) dialektais.

## [taisyti] Nuorodos

| Commons: Henan – Iliustracijos, vaizdo ir garso įrašai, susiję su straipsniu

- Provincinė Henano vyriausybė
- 河南旅游网 Henano turizmo informacijos centras

Kinijos Liaudies Respublikos administracinės teritorijos |

Provincijos: | Anhui | Činghai | Dziangsi | Dziangsu | Džedziangas | Fudzianas | Gansu | Dzilinas | Guidžou | Guangdongas | Hainanas | Hebei | Heilongdziangas | Henanas | Hubei | Hunanas | Junnanas | Liaoningas | Sičuanas | Šandongas | Šansi | Šaansi |
Autonominiai regionai: | Guangsi | Vidinė Mongolija | Ningsia | Tibetas | Sindziangas
Išskirtieji miestai: | Pekinas | Čongčingas | Šanchajus | Tiandzinas
SAR: | Honkongas | Makao

Rodomas puslapis "http://lt.wikipedia.org../../../h/e/n/Henan.html"

Kategorija: Kinijos provincijos

##### Views

- Straipsnis
- Aptarimas
- Dabartinė versija

##### Paieška

##### Kitomis kalbomis

- العربية
- Български
- Català
- Česky
- Dansk
- Deutsch
- English
- Esperanto
- Español
- Euskara
- فارسی
- Suomi
- Français
- עברית
- Bahasa Indonesia
- 日本語
- 한국어
- Nederlands
- Norsk (bokmål)
- Polski
- Português
- Русский
- Svenska
- Oyghurque
- Tiếng Việt
- 中文